Държавен вестник, бр. 62, 2010 г., стр. 25

БРОЙ  62	
Д Ъ Р Ж А В Е Н  В Е С Т Н И К 	
СТР.  25  
„5. дейностите във въгледобивния сектор са 
определените съгласно Регламент на Съвета 
№ (ЕО) 1407/2002 съгласно съображение 13 от 
Преамбюла на Регламент № 800/2008;
6. дейностите и продуктите на „корабостро­
ителния сектор“ са определените в Рамката 
на държавните помощи за корабостроенето 
(ОВ, C 317/2003) съгласно съображение 14 от 
Преамбюла на Регламент № 800/2008.“
§ 55. В § 3, ал. 2 от преходните и заклю­
чителните разпоредби т. 2 се изменя така:
„2. да са изпълнени изискванията на Регла­
мент № 800/2008 по отношение на схема за 
регионална помощ за предоставяне на помощ 
и условията по глава седма, или“.
Преходни и заключителни разпоредби
§ 56. Инвеститори, получили сертификат 
за инвестиция клас А или клас Б по досе­
гашния ред, могат за срока на действие на 
издадения им сертификат да прилагат мини­
малните размери на инвестицията за проекти 
в икономическите дейности, регламентирани 
с постановлението. 
§ 57. След влизането в сила на постано­
влението министърът на икономиката, енер­
гетиката и туризма изготвя информация за 
измененията относно регионалната помощ по 
схема № Х426/2009 и помощ за обучение по 
схема № Х427/2009, съобщени на Европейската 
комисия по реда и в срока по чл. 9 от Закона 
за държавните помощи, във връзка с чл. 9 от 
Регламент № 800/2008. 
§ 58. В срок до 3 месеца от влизането в 
сила на постановлението министърът на ико­
номиката, енергетиката и туризма утвърждава 
актуализирана методология по чл. 35, ал. 4 
с оценъчната процедура за приоритетните 
инвестиционни проекти съгласно чл. 66, ал. 6.
Министър-председател: 
Бойко Борисов
Главен секретар на Министерския съвет: 
Росен Желязков
6400
ПОСТАНОВЛЕНИЕ № 162
ОТ 3 АВГУСТ 2010 Г.
за приемане на Устройствен правилник на 
Изпълнителната агенция по околна среда
МИНИСТЕРСКИЯТ СЪВЕТ
П О С Т А Н О В И :
Член единствен. Приема Устройствен пра­
вилник на Изпълнителната агенция по околна 
среда.
Заключителни разпоредби
§ 1. Отменя се Постановление № 63 на 
Министерския съвет от 2000 г. за приемане 
на Устройствен правилник на Изпълнителна­
та агенция по околна среда (обн., ДВ, бр. 36 
от 2000 г.; изм. и доп., бр. 64 и 99 от 2002 г., 
бр. 107 от 2003 г., бр. 31 от 2004 г., бр. 48 от 
2005 г., бр. 1 от 2006 г., бр. 1 от 2007 г., бр. 95 
от 2008 г. и бр. 42 и 94 от 2009 г.).
§ 2. Постановлението влиза в сила от деня 
на обнародването му в „Държавен вестник“.
Министър-председател:
Бойко Борисов
За главен секретар на Министерския съвет:
Галина Маринска
УСТРОЙСТВЕН ПРАВИЛНИК
на Изпълнителната агенция по околна среда
Г л а в а  п ъ р в а
ОБЩИ ПОЛОЖЕНИЯ
Чл. 1. С правилника се уреждат дейността, 
структурата, организацията на работа и със­
тавът на Изпълнителната агенция по околна 
среда, наричана по-нататък „агенцията“.
Чл. 2. (1) Изпълнителната агенция по 
околна среда е администрация към министъра 
на околната среда и водите за осъществяване 
прилагането на изискванията на законода­
телството и нормативната уредба, свързани с 
околната среда, в т.ч. ръководство на Нацио­
налната система за мониторинг на околната 
среда (НСМОС).
(2) Изпълнителната агенция по околна 
среда е юридическо лице на бюджетна издръж­
ка – второстепенен разпоредител с бюджетни 
кредити към министъра на околната среда и 
водите, със седалище София. 
Чл. 3. (1) По бюджета на агенцията по­
стъпват приходи от:
1. предоставяне на услуги в областта на 
информационното обслужване съгласно из­
искванията на законодателството за достъп 
до екологична информация;
2. предоставяне на услуги в областта на 
лабораторните изпитвания;
3. такси по разрешителни режими;
4. отдаване под наем на недвижими имоти 
и движими вещи;
5. дарения и помощи;
6. участие в проекти.
(2) От бюджета на агенцията се извършват 
разходи за:
1. текуща издръжка на агенцията;
2. ремонтни работи на материалната база, 
управлявана от агенцията;
3. закупуване на дълготрайни активи;
4. застраховане на недвижими имоти и 
движими вещи, предоставени на агенцията;
5. други разходи, свързани с дейността на 
агенцията.